
Svećenik odgojitelj malenih. 


Predraga braćo u Isusu!; 

Milost vam i mir od Boga Oca pRiisa i Gospodina 
Isusa Krista! (Rom. 1, 7.) 

Naš Gospodin Ew osobito je volio djecu. Volio 
je i zagrliti malene i metnuti ruke na njih i pomilovat 
ih i blagoslovit ih. Znali su to roditelji, pa bi oni donosili 
k Isusu djecu svoju, da ih se dotakne i da ih blagoslovi. 
Učenici Isusovi mislili su, da Isus ima prečega posla; 
negoli baviti se djecom, pa su branili i prigovarali onima, > 
koji su donosili djecu k Isusu. A kad je jedamput vidio 
Isus, kako njegovi učenici brane roditeljima i djeci dola- 
ziti k njemu, nije mu to bilo drago, pa je odmah rekao 
svojim učenicima : »Sinite parvulos venire ađ 
me, et ne prohibueritis eos: talium enim 
est regnum Dei.« (Marc. 10, 14.) I onda je Isus 
pokazao svu svoju nježnu ljubav prema djeci: »Et 
complexans eos, etimponens manus super 
illos, benedicebat.« (Marc. 10, 16.) 

Kad se čovjek malo duhom zagleda u ovaj prizor, 
oči mu se orose suzama. Pai moderni psovači kršćan- 
stva zaustavljaju se rado pred ovim božanskim prizorom 
i ostaju samo dirnuti. Glasoviti umjetnik Max Gabriel 
(rođ. 23. kolovoza 1840. u Pragu) upravo je, kažu, pro- 

plakao, kad je u duhu promatrao ovaj prizor evanđeoski. 


I uzeo je lijepi svoj kist i naslikao onu divnu sliku 
»Isus ozdravlja dijete«. Kad sam u Narodnoj 
Galeriji u Berlinu promatrao ovu Max-Gabrielovu sliku, 
samo sam se divio i jedva sam se otkinuo od nje. 
Sirota udovica čula, da Isus prolazi pokraj njezine kuće. 
A sin joj jedinak leži na umoru. Uzima ga ona brže- 
bolje iz postelje i nosi ga pred Isusa na ulicu. Klekne 
pred Isusa, pa ga i ustima i očima moli, neka se samo 
dotakne njezina bolesnog djeteta, pa će dijete sigurno 
odmah ozdraviti. Milostivi Isus usliši joj molbu. Spušta 
svoju božansku ruku na djetinju glavu. Kako je blaženo 
i spokojno to dijete pod rukom Isusovom! Kako je blag 


i drag pogled Isusov pao na bolesno dijete! Taj se prizor | 


doista nikad ne zaboravlja. Tom se je jedinom slikom 
evanđeoskom ovjekovječio Max Gabriel. Spomen na tu 
sliku možda će ga još i dovesti na put Isusov. Ja sam 
mu to od svega srca zaželio, kad sam stajao pred tom 
njegovom slikom. A ova mi je slika još i to kazala, da 
najljepše i najuzvišenije, što stvara umjetnost, uzraste 
samo na tlu svete kršćanske religije. Umjetnost, kao: i 
uopće sva kultura, zahvaljuje religiji najbogatije i _naj- 
vrednije svoje impulze. Pa stoga je veoma požaliti, što 
naša danas jugoslavenska umjetnost boluje na nepozna- 
vanju prave religije. Ona će još i propasti, ne pridigne 
li se kojom srećom iz te bolesti. U religiji je nepro- 
laznost. I samo religiozna vjera može da stvara. Prizna- 
vaju to danas i toliki moderni filozofi. Ralph Waldo 
Emerson, amerikanski pjesnik i mislilac, drži, da bi 
najveća nesreća bila po jedan narod, kad bi izgubio 
vjeru u Boga. »Onda sve propada. Genij ostavlja svoj 
visoki hram, da se spusti na nisko tržište. Literatura 


postaje frivolna, znanost ledena. Oči mladosti ne svijetle 
se više nadom u drugi život. Starosti se ne iskazuje 
čast. Ljudsko društvo živi samo za jadne sitnarije. Čovjek 
umire, i nestane mu spomena.« Tako Emerson. A Paul 
de Lagarde tvrdi, da prave ličnosti mogu samo uspi- 
jevati u religioznoj atmosferi. Po Tolstoju religija je 


sila, od koje živi čovjek. Harnack opet misli, da samo 


po religiji život ima smisla. I drugi moderni filozofi 
slično misle i govore. Ne škodi, da ovo usput spome- 
nusmo kao ne malu potvrdu našim daljnim izvađanjima. 

Braćo svećenici! Mi sigurno svi od svega srca ljubimo 
svojega božanskog Učitelja Isusa. I mi smo svi namje- 
snici ljubavi Isusove na zemlji. Pa kad ljubimo Isusa i 
kad smo namjesnici njegove ljubavi na zemlji, onda 
moramo i mi ljubiti malu djecu, taj najnedužniji i 
najdraži dio stada Isusova, tu zjenicu očiju »božanskog 
Prijatelja malenih«. I kad po primjeru Isusovu ljubimo 
malene, onda moramo i svakako gledati, da tu djecu 
privedemo k Isusu i da je stavimo u njegove presvete 
ruke. Isus to traži toliko od nas: »Sinite parvulos 
venire ad mel« A mi imamo za to vrlo lagan i 
ugodan put. Mi ćemo upoznavati malene s našim Isusom 
i snjegovom božanskom naukom, i ovom dusobrižničkom 
poukom brzo ćemo privesti malene k Isusu, koji će ih 


onda svojim svetim milostima obasuti, grliti i posvetiti. 


Vjerska pouka djece jest jedna od najbitnijih duž- 
nosti i briga u našoj službi svećeničkoj. Mnogi svećenik, 
čini se ipak, ne uzima dosta ožbiljno ovu svoju veliku 
i bitnu dužnost svećeničku, Pa ću zato jaove Korizme, 
iza kako sam napisao našemu puku korizmenu posla- 
nicu o kršćanskom odgoju djece u obitelji, staviti na 


o ib. 


srce i nama svećenicima veliku dužnost dušobrižničkog 
odgajanja i poučavanja djece za sveti život kršćanski. 
Razlozi, koji će nas uprav oduševiti za ovo Bogu naju- 
godnije djelo, ovi su: 1. Nema za duševno spasenje 
važnijega djela od vjerske po ike malenih ; 2. nema 
važnijega djela za čitavo ljudsko društvo; 3. nema 
djela, koje bi bilo dostojnije jednoga svećenika 
od pouke djece u kršćanskom nauku. U 4. dijelu 
reći ću koju i o načinu, na koji će svećenik uspješno 
poučavati i odgajati našu djecu u Isusovu duhu, 
da ,parvuli in Christo“ (1. Cor. 3, 1.) postanu malo 
po malo ,viri periecti“ (Eph. 4, 13.) u Kraljevstvu 
Božjein. 


1. Najvažnije za duševno spasenje, 


1 opet da istaknemo: Nema važnijeg djela od 


vjerskog odgoja djece. Radi se naime o samom vječnom 
spasenju naših neumrlih duša. Samo po vjerskoj pouci 
nauče nam djeca ono, što smo dužni svi svakako znati, 
ako hoćemo da postignemo vječno duševno spasenje. 
Da spasemo dušu svoju, moramo spoznati Boga istinoga, 
moramo ga ljubiti, moramo mu služiti, moramo slavu 
«njegovu širiti i promicati. »Haec est vita aetern a, 
ut cognoscant te, solum Deum verum, et 
quem misisti, Jesum Christum.« (Joan. 17, 3.) 
Ovo je spoznanje Boga tako potrebno čovjeku, kaže sveti 
Toma Akvinski, da se bez njega čovjek upravo ne 
može spasti: »A cujus veritatis cognitione 
X. tota hominis salus.« (S. Thomas 1. p. 
qo1l.a 1. 


Čovjek od najranijih svojih godina mora težiti 
prema onomu cilju, za koji je stvoren. Zato treba čovjeka, 
čim dođe k razumu, poučavati u vjeri u Boga. Treba 
mu pokazati Jedinstvo Božje i Trojstvo božanskih Osoba 
kao predmet našega najvećeg štovanja ovdje na zemlji, 
kaošto će nam jedamput biti predmet i razlog našega 


“vječnog blaženstva u nebu. A ne bi bilo dosta za vječno 


duševno spasenje poznavati samo cilj. Treba još upo- 
znati i put, koji vodi do toga cilja. Treba upoznali 
poglavita otajstva utjelovljenja Sina Božjega i sredstva, 
što nam ih On, Spasitelj naš, dao za vječno spasenje. 
Treba dobro upoznati svete sakramente, osobito one, 
što su nam najpotrebitiji, kao sakramenat svetoga Krštenja, 
sakramenat svete Pokore i presveti Oltarski sakramenat. 


Ali ovo upoznanje ne smije ostati kao kakvo mrtvo 


slovo u pameti. Treba tu života. Treba upoznati i snagu 
ovih svetih sakramenata i njihove učinke i sve one 
uvjete, što se iziskuju za spasonosno primanje svetih 
sakramenata. Prva sveta ispovijed i prva sveta pričest 


igraju jednu od najvećih uloga u duhovnom životu 


čovječjem. Treba i dalje još poći. Treba još znati i zapo- 
vijedi Božje, što se moraju izvršivati na putu spasenja. 
A članak je naše svete vjere, da se ove zapovijedi ne 
izvršuju nikako bez milosti Božje. A milost Božja dobiva 
se po svetoj molitvi. Moramo se dakle moliti Bogu, ako 
hoćemo da postignemo milost od Boga, a po milosti i 
sve drugo, što nas vođi k vječnom spasenju. Rekao je naš 
Spasitelj: »Petite, et dabitur vobis.« (Matt. 7,7.) 

Gdje će to sve upoznati i naučiti naša kršćanska 
djeca, ako ne u vjerskoj pouci, što im je mora pružiti 
svećenik Božji? U ovoj pouci naučit će djeca prve zasade 


naše svete vjere; naučit će uzvišenu nauku o Bogu 
Stvoritelju, koji je zavrijedio svu njihovu djetinju ljubav; 
naučit će onu _ milu nauku o Bogu Otkupitelju, koji ih 
je otkupio svojom dragocjenom krvlju ; naučit če divnu 
nauku o Bogu Posvetitelju, koji im je na svetom Krštenju 
ulio u srce milost posvećujuću. U ovoj vjerskoj pouci 
naučit će maleni i svoje svete dužnosti prema božan- 
skomu Spasitelju, koji je svoj život žrtvovao, samo da 
oni imadnu život vječni. Naučit će djeca i tolika Spa- 
siteljeva poniženja u njegovu utj elovljenju: njegovo nisko 
porođenje, njegov siromašni život, njegovu pregorku muku, 
njegovu sramotnu smrt na križu. Naučit će onda i Spa- 
šiteljevo pobjedonosno uskrsnuće od mrtvih i slavno 
njegovo uzašašće na nebo. Naučit će i ostale Isusove 
pobjede, što ih je izvojevao nad grijehom, sotonom i 
paklom. U ovoj vjerskoj pouci pokazat će se djeci i 
narav svetih sakramenata i priprava, kojom se sakra- 
menti primaju; zatim potreba i moć svete molitve, ako 
hoćemo, da bude Bogu ugodna. I tako primaju djeca 
prave pojmove o zakonu Božjem i, prolazeći jednu po 
jednu zapovijed Božju, upoznavaju i grijehe, što ih one 
zabranjuju, i kreposti, što ih one nalažu, i nagrade, što 
se u njima obećavaju onima, koji ih izvršuju, i kazne, 
što čekaju u vječnosti sve one, koji ih prestupaju. U 
ovoj katehetskoj i dušobrižničkoj vjerskoj pouci primit 
će djeca malo po malo u sebe onaj habitus reli- 
giosus, koji stoji u volji, što se čvrsto utemeljila na 
jasnom vjerskom spoznanju i na toplom vjerskom osje= 
ćanju, upravljenom prema Bogu, Kristu i Crkvi. U ovoj 
će vjerskoj pouci usaditi svećenik odgojitelj malenih u 
djetinje srce strah Božji i podvrgnuće naše volje pod 


jednu najvišu volju, a to su dvije kardinalne kreposti, 
koje daju čovjeku jak oslon u svima strujama ovoga 
života. U ovoj vjerskoj pouci svećenik će pokazati male- 
nima privlačne i divne izglede iz svete povjesti, a Krist. 
je među svima ovim izgledima uvijek i najviši i najljepši 
Ideal. U djece je živa i vjetrenasta fantazija. Lako upanu 
djeca u neku mekanu religioznost, što se klima na pro- 
laznim osjećajima. Stoga će svećenik u vjerskoj pouci 
usaditi u mlade djetinje duše što jasniju spoznaju vjer- 
skih istina, a uz to probuđivati i njegovati u djeci osjećaje: 
dužnosti, pa ucjepljujuć volju Božju kao najviši zakon 
života privoditi djetinju dušu k djelotvornom kršćanskom 
životu. Teorija mora da se temelji i diže na praksi. Ili, 
kako lijepo kaže sveti Grgur Nazianski: Ilpači; 
čniBamo Vewplac. Praksom k teoriji! To je sigurno naj- 
ljepša, najjednostavnija i najspasonosnija metoda u vjer- 
skoj pouci. Eto, o svemu tome i tako se upućuju djeca 
u prvim vjerskim poukama, što ih obično nazivamo: 
katekizmom ili vjeronaukom. 

Ali, da se sad upitamo, šta bi koristilo djeci, da 
ima za njih jedan beskrajno ljubezan i dobrostiv Bog, 
koji ih neizmjerno ljubi, ako djeca ne bi znala za naj- 
preču svoju dužnost, da ovomu Bogu ljubavi iskazuju 
ljubav za ljubav, i ako ne bi znala, kako se Bogu iska- 
zuje ova ljubav ? I šta bi koristilo djeci, da je Bog za 
njih postao čovjekom, za njih svoj pokoj, svoju čast, 
svoj život dao i žrtvovao, dapače i svoju presvetu krv 
prolio za njih, ako djeca nemarom svećenika ne bi 
imala potrebite vjerske pouke, bez koje ne znaju izva- 
diti sebi korist i plod iz djela svetog otkupljenja ? I 
šta bi koristilo djeci njihovo preporođenje u Isusu Kristu, 

ako bi djeca, opet po nemarnosti svećenikovoj, malo 


šta čula o kršćanstvu i svetom Krštenju i po tom malo. 


šta znala o naravi ovoga prvog sakramenta i o uzvi- 
šenoj časti, na koju ih uzdigao ovaj sveti sakramenat, 
i o dužnostima, što su ih uzela djeca na sebe kod sve- 
toga Krštenja? I opet, šta bi koristilo djeci, ako je Isus 
po sakramentu svete Pokore pružio njihovim dušama 
tako spasonosno sredstvo, kad djeca, .i opet poradi nemar- 
nosti svećenikove kod vjeronauka, ne bi poznavala naravi 
ovoga svetog sakramenta, i ne bi znala ispitati svoju 
savjest, i ne bi znala kako treba ispovjediti svoje grijehe, 
i ne bi znala pokajati se za svoje grijehe? I šta bi 
napokon koristila djeci i sveta pričest, kad, opet po 
nemaru svećenikovu, ne bi djeca znala razlikovati taj 
hljeb anđeoski od običnoga hljeba, ili kad ne bi pozna- 


. vala vrijednosti, svetosti i spasonosnih učinaka presvete 
Žrtve, što se svakidan prinosi Bogu na svetim oltarima? - 


Ah, za ovu jadnu djecu, a sve radi nemarnosti sveće- 
nikove u vjerskoj pouci, pretvorit će se ova i tolika još 
druga bistra vrela milosti i svetosti u blatna vrela sva- 
kojakog bezakonja i svetogrđa! Doduše, govori se puno 
o svemu tome u propovijedima, ali kako? Brzo, neod- 
ređeno, općenito, nepraktično, nepripravno, nesustavno, 
ili uzvišeno, kićeno i iznad shvatanja djece i neukih. 
Braćo svećenici! Zar nijesmo dakle dužni pred 
Bogom i pred ljudima Božjim odgajati djecu u kršćan- 
skom nauku ? I zar nije pouka djece u vjerskim istinama 
djelo najvažnije za duševno spasenje i naše i djece? 
Drugi raziog, koji nam dokazuje, kako je prva 
pouka u vjeri potrebita za duševno spasenje djece, jest 
onaj utjecaj, što ga. na sav ostali život ima odgoj, koji 


e di = 


se daje djeci u njihovim prvim godinama. Uči nas isku- 
stvo, da o duševnom spasenju čovjeka općenito odlučuje 
odgoj, što ga je on primio u djetinjstvu. Je li čovjek 
u svojem djetinjstvu odgojen u strahu Božjem, živjet 
će u čovjeku, općenito, taj sveti strah Božji i kasnije, 
pa će i postignuti čovjek pomoću Božjom svoje vječno 
spasenje. Kaže Duh Sveti: »Adolescens juxta 
viam suam, etiam cum senuerit, non recedet 
ab ea.« (Prov. 22, 6.) Je li čovjek u mladosti svojoj 
dobar i krepostan, ostat će takav i kasnije. U svemu 
kasnijem životu pokazivat će se taj sretni njegov početak. 
Ta mladenačka vjernost i krepost izazivat će s neba 
obilne: milosti i blagoslove Božje. 1 ove će milosti s 
godinama rasti i podavati čovjeku sve veću otpornu 
snagu proti svima napastima, koje će ga snalaziti. Znao: 
je to dobro sveti Jeronim, pa stoga i veli: »Diffi- 
gulter eraditur, quod rudes animi perbi- 
berunt. Recens testa diu et saporem 
retinet, et odorem quo primum imbuta est.« 
(Epist. ad Laetam de institutione filiae.) 

Dogodi se dosta puta, pa i krepostan čovjek zastrani, 
zabasa, pane. Zaslijepi ga strast i sotona. Zavede ga 
opaki svijet. Ali on opet dođe k sebi. On opet izađe na 
pravi put. Što ga je to prenulo iza sna? Što ga je opet 
izvelo na put spasenja? Bile su to one prve zasade svete 
mudrosti i kreposti, što sumu se srećom zasadile duboko: 
u dušu u ranoj mladosti. 

Naprotiv oni, koji nijesu imali u djetinjstvu dobroga 
vjerskog odgoja, otisnu se lako niz brdo svakojakih 
grijeha i opačina, pa se ne povraćaju više tako lako 
natrag. U njihovu srcu probude se brzo strasti. 5 godi- 

nama uhvate mah ove strasti. I onda ih više ništa ne 
zaustavi na tom strmenitom putu. Duh i srce posve 
otvrdnu. I čovjek jadan srće i pada u propast svoju. 
Čovjek je taj kao ona mlada biljka, na koju se u pro- 
ljeće nije gledalo, i po kojoj se gazilo. I mlada biljka 
pala i uvenula. Kasnije uzalud je zalijevati, pridizati: i 
njegovati. Nema joj više pomoći ni od kiše ni od sunca 
ni od jutarnje tihe rose. Prošlo je u nepovrat njezino 
nesretno proljeće. Mlada pogažena, uvenula biljka ne 
uzraste više nikada. 

Žalosne su posljedice, što svakako nastaju iz nedo- 
slatna i nemarna vjerskog odgoja djece. Djeca bez prave 
vjerske pouke ne poznaju Boga, svojega predobrog Oca; 
ne poznaju Isusa, svojega predragog Brata; ne poznaju 
Crkve, svoje premile Majke, Crkve, koja ih porodila u 
svojem presvetom krilu. Svećenici dali su doduše toj 
djeci u sakramentu svetoga Krštenja duhovni život 
milosti. Ali su im opet ugrabili i oteli svećenici taj 
sveti život, kad ih više nijesu hranili slatkim mlijekom 
svete kršćanske pouke. To su vam uprav okrutne ubojice 
naše kršćanske djece. Bili su im duhovni oci na Krštenju, 
a onda su ih svojim nemarom u vjerskoj pouci uprav 
zadavili u kolijevci. Oni su utisnuli u dušu ovoj kršćan- 
skoj djeci neizbrisivi znamen kršćanstva. Oni su ovu 
djecu uresili uzvišenim imenom i naslovom »djece Božje«. 
A onda su sve to svojom nemarnosti zavrgli, pogazili, 
obeščastili. Oni su svetoj Crkvi dali kršćane, ali, Bože! 
kakove kršćane! Kršćane bez vjere, bez religije, bez 
poznavanja Isusa Spasitelja i njegovih svetih otajstva, 
bez kreposti, bez molitve, bez ljubavi, bez ufanja! Kakav 
će jedamput na Sudnjem danu morati razlog davati ovi 

nemarni službenici Božji, ovi najamnici, koji su na tako 
laku ruku uzeli i prezreli djelo najvažnije u svojoj službi 
svećeničkoj i dušobrižničkoj! 

1 onda, kolika je muka i poteškoća poučavati u 
vjeri ljude već odrasle, ljude, koji su u djetinjstvu bili 


u tome pcgledu zanemareni! Ovi su ljudi upali u metež 


i vrevu ovoga svijeta. Rđav primjer tolikih, koji nijesu 


poučeni u vjeri, pa naduta ljudska oholost odbija ih 


od svake vjerske pouke. Neće oni više nipošto da se 
spuste do malene djece i da se dadu poučiti u vjeri u 
Boga. Neće ljudi u godinama mlijeka prve vjerske pouke. 
I tako živu iz dana u dan u divljem neznanju vjerskih 
istina. I napokon umiru bez Boga, koji ih je stvorio; 
umiru bez Crkve, koja ih je u krvi svojega božanskog 
Zaručnika preporodila; umiru, a da nijesu upoznali svo- 
jega uzvišenog cilja, za koji su bili određeni. Iz duboke 
iame bezvjerja dolaze oni pred Sud Božji. Dolaze pred ' 
Suca, Boga Pravednoga, sa svim neznanjem divljih nezna- 
božaca, koji su sjedili i čamili u sjenama smrti. 

Ah, sve nam to, braćo svećenici, jasno i glasno 
dokazuje, kako je prva pouka naše kršćanske djece u 
vjeri važna i za njihovo i za naše duševno spasenje. 
Iskat će Bog iz naših ruku izgubljene duše njihove. 

“Da vidimo sada, kako je vjerska pouka djece važna 
i najvažnija i za čitavo društvo ljudsko! 


II. Najvažnije za društvo ljudsko. 


U vrijeme, kad ljudskomu društvu prijete sa svih 
strana tolika zla, oči se svih pravih prijatelja narodnih 
okreću prema omladini, prema djeci, prema uzdanici. 
Djeca su uvijek ufanje naše. Od nje se još nadamo 

uskrsu i životu: Mladost je još bijela, neispisana pisaća 


hartija, koja će zadržati prvo pismo, što se napiše na 
nju. A o tom baš pismu ovisi budućnost čitavoga društva 
ljudskog. Pa zato, braćo svećenici, moramo svi svima 
silama svojim uznastojati oko toga, da se u ovu bijele 
djetinju dušu zapišu samo ponajljepša pismenu, ona sveta 
Pavlova pismena: »quaecumque vera, quaecum- 


que pudica, quaecumque justa, quaecumque 


sancta, quaecumque amabilia, quaecumque 
bonae famae, si qua virtus, si qua laus 
disciplinae.« (Phili. 4, 8.) Na tome poslu i pisanju 
poraditi, to je djelo veliko, plemenito, spasonosno ; 
recimo slobodno, to je djelo najvažnije po čitavo danas 
društvo ljudsko. To je djelo božansko. »Neque enim 
haec res (educatio juventutis) levis mo- 
menti est, a qua totius propemodum rei- 
publicae tum salus tum pernicies depen- 
det.« Tako se je izjavila godine 1536. diecezanska 
sinoda u Kčlnu. A diecezanska sinoda u Ljubljani 
od godine 1908. ovo je izjavila o vjerskom odgoju djece: 
»Sciant sacerdotes educationem juventutis 
inde ab incunabulis summi esse momenti 
pro tempore etaeternitate. Experientia 
quotidiana docet, causam tot vitiorum, 
tot malorum in familiis et communitatibus 
quam plurimum perversam esse educa- 
tionem.« Navest ću ovdje usput i značajnu riječ jednoga 
glasovitog čovjeka svjetovnjaka. Čuveni politik i diplomata 
George Washington, osnovatelj nezavisnosti Sje- 
dinjenih Država Sjeverne Amerike, ovo je rekao o 
važnosti vjere i religije po društvo ljudsko: »Vjera je 

neophodno potreban temelj za javno dobro. 
Razum i iskustvo uče nas, da moral bez 
religije ne može opstojati. I ne ljubi si- 
gurno svoje domovine onaj, koji udara 
na taj čvrsti stup ljudskoga društva« 

O pouci djece u kršćanskom nauku ovisi spasenje 
države, ovisi spasenje svake pojedine obitelji, ovisi 
spasenje cijele Crkve, ovisi spasenje i njezinih služ- 
benika, svećenika. Da se uvjerimo o tome! 

Spasenje države ovisi o vjerskoj pouci djece. Djeca 
su određena, da jedamput zauzmu razne položaje u 
državi: Ona će jedamput vršiti sve poslove državne. 
Ona su sve ufanje države. Dobar odgoj djece daje državi 
dobre poglavare i dobre službenike; daje sudovima 
valjane suce; daje vojsci hrabre vojnike; daje prometu 
čestite trgovce; daje školi vrsne učitelje; daje gradovima 
marljive radnike; daje selima radine težake; daje obi- 
teljima budne kućedomaćine; daje eto državi revne, 
poslušne državljane i podanike. Ljudi, koji su od svojih 
malih nogu uvijek s radošću nosili jaram posluha, lako 
će se podvrgavati zakonitoj vlasti i svagda će iskazivati 
svojim poglavarima dužno poštovanje. Iskustvo nas uči, 
da ljudi upravo prema onoj mjeri, u kojoj su bili za 
svojih mlađih godina religiozno odgojeni, u zrelijoj dobi 
klone se grijeha, idu za krepošću, primaju svete sakra- 
mente, časte sveta mjesta, poštuju svećenike, ćudoredno 
se i pobožno vladaju. I uvijek su svi uviđavni ljudi 
smatrali vjerski odgoj mladeži ponajjačim. oslonom dr- 
žave, ponajboljim sredstvom, da se dižava održi, učvrsti 
i unaprijedi. Sinoda, držana u Bordeauxu god. 1583., 
dobro kaže: »Recte a quodam... litteris man- 


datum est, nihil esse, de quo consilium 
divinius iniri possit, quam de recta pue- 
rorum institutione; juventus enim spes 
et soboles est reipublicae; quae si, dum 
adhuc tenera est, diligenter excolatur, 
maximae et mirae suavitatis fructus feret.« 
Je li nesrećom promašio odgoj, odmah se uvlači nemir i 


nered među razne članove ljudskoga društva. Nema li 
u društvu vjerskog odgoja, zaludu onda tražiti u njemu 


stidljivost, pravednost, umjerenost! U tom društvu vla- 
daju nekažnjeno i raskalašenost i nepravda i svaka 
neumjerenost. Izlije se kao bujica u to društvo svaka 
«opačina, i posvuda nastane samo pustoš i blato. »Gontra 
vero, si negligatur, aut nullos, aut ama- 
rissimos.« (Ibid) Duh mladih ljudi nije još zaražen 
strovnim načelima svijeta, pa ga je lako očuvali dobrim 
vjerskim odgojem od toga otrova. Zle navike nijesu se 
.još duboko ukorijenile u njihova srca, pa ih nije mučno 
iskorijeniti. A sve će to biti teško, puno puta i nemo- 
guće, u starijoj dobi, kad su se već predrasude utvrdile, 
i one veze, što vežu dušu za grijeh, usko se i tijesno 
stisnule. I zato, kadgod se htjelo koje društvo u državi 
ili u Crkvi popraviti, uvijek se pošlo za tim sredstvom, 
da se u red stave mladi ljudi, jer iskustvo svih vremena 
dovoljno pokazuje, da svaka obnova slabo uspijeva među 
ljudima u poodmaklim već godinama. Teško je stare 
ljude odviknuti od njihovih starih navika i pogrješaka. 
To vidimo dan na dan i u dvadesetom vijeku. 
Prijeđemo li sada od države na pojedine obitelji, 
uvjerit ćemo se još više, kako su svećenici dužni od- 
gajati i poučavati djecu u svetim kršćanskim istinama. 

Uniđimo u jednu od onih kuća, gdje su roditelji, koji 
su bili u svojoj prvoj mladosti dobro poučeni u vjeri, 
pa oni sad živu i ravnaju se u svojoj obitelji prema 
tima svetim kršćanskim poukama! Šta nalazimo u toj 
kršćanskoj kući? Nalazimo poglede u vječne zvijezde. 
Nalazimo zajedničku svetu molitvu ujutro i navečer, 
prije i poslije jela. Nalazimo mir i slogu, ljubav i je- 
dinstvo, čednost i posluh. Nalazimo tu kreposti svake 
vrsti, pa vjernost u izvršivanju svih dužnosti kršćanskih 
i društvenih. Tu je radost i sreća. Tu su sve ponosni, 
značajni i kraljevski ljudi, kakovih nam treba Crkva i 
Domovina. Tu nađemo djecu prema svakome prijaznu 
i ljubeznu. Ta djeca šire ugodan miris Kristov na sve 
strane. Jedna je milina zagledati se u te velike i tople 


oči djetinje. 


A zađimo sad u onu tužnu kršćansku kuću, gdje 
se ne zna za Boga ni za njegov sveti nauk, gdje rodi- 
telji ne odgajaju djecu u strahu Božjem, jer sami nijesu 
bili odgojeni u tom svetome strahu! Tu je jedna užasna 
slika, atmosfera zagušljiva. Tu je samo tmina i pustinja. 
Tu je svaki ideal pogažen, uništen. Tu je pakao već 
ovdje na svijetu. Tu, ako se i spomene Bog, samo se 
grdi i psuje njegovo presveto Ime. Tu se ružno i sra- 
motno govori. Tu se pjevaju bestidne pjesme. Tu nema 
zanosa, nema srca ni ponosa. Ništa, što podiže i nosi, 
ništa, što dušu oduševi. Tu se ogovara i ružno kleveće. 
Tu je tuga i kavga, vika i psovka. Tu ima svega i 
svašta, samo lijepe ljubavi nema. Tu je sav život otrovan. 
Tu star otac nalaže svojoj djeci ovo i ono, ali ga djeca 
samo onda poslušaju, kad joj šta zlo zapovjedi. Tu 
svadljiva i zavidna mati jednako viče i udara na svoju 

prkosnu kćer, koja joj zna smjesta uzvratiti šilo za 
ognjilo. Tu ćeš naći djecu obijesnu, kojoj ne smiješ ništa 
reći. Za sitnicu potuku se. Tu te uprav uplaši ono stu- 
deno i mutno oko u djeteta. I dođe vrijeme, pa ostave 
roditeljsku kuću ta nesretna djeca. Sa sobom ponesu u 
svijet nezadovoljstvo, opakost, bezboštvo, srce puno 
tmine, otrova i gorčine. I to srce truje onda u svijetu 
druga srca. Uzmimo, da ima u kojem kotaru samo ne- 
koliko takovih obitelji! Kolika i kakova kuga i pošast 
raširit će se iz njih po svoj okolini ! 

Vjerski odgoj djece velika je i prevažna stvar i 
za Crkvu. Pa stoga je Crkva u sva vremena toliko 
nastojala oko dobroga kršćanskog odgoja djece. Nema 
sinode, nema sabora crkvenog, a da se na njima ozbiljno 
ne pomisli na vjerski odgoj djece. Tako prvi sabor 
u Milanu, pod svetim Karlom Boromejskim, 
nalaže svima župnicima, da u nedjelje i blagdane pouča- 
vaju djecu u kršćanskom nauku. »Parochi, singulis 
dominicis et aliis festis diebus, pueris 
singulisin suis parochiisinitia fidei tra- 
dant, eosque ad obedientiam primum Deo, 
deinde parentibuspraestandam erudiant.« 
(Conc. Mediol. 1. an 1565. part. 1. tit. 4) Znamenita 
diecezanska sinoda lavantinska u Mariboru od god. 
1911. ne može dosta da stavi na srce svećenicima 
vjerski odgoj djece. Ovako ta sinoda nagovara vjero- 
učitelje: »Seholis jam in elementaribus ca- 
techetae sedulo incumbantad fidei rudi- 
menta tradenda vel potiusad institutio- 
nem religiosam a parentibus inceptam 
continuandam; horum enim est, prima 

Christianae religionis semina in ćorda 
filiorum suorum spargere et, quo magis 
in familiis modernis eruditio religiosa 
negligitur, eo gravius et frequentius pa- 
rentesde hoc suo munere gravissimo edo- 
ceantur oportet. Persuadeant sibi firmiter 
catechetae, institutionem solidam reli- 
giosam in scholis elementaribus gravis- 
simi valoris et ponderis esse — hic po- 
nendum esse fundamenium totius vitae 
Christianae. Nisi jam in hisce sceholis haec 
basis firmiter posita fuerit, in sceholis 
superioribus vel in concionibus vel in 
catechesibus ecclesiasticis hoc detrimen- 
tum reparari fere numquam poterit.« 
ista sinoda na drugome mjestu opet ovako: »Studeat 
magister religionis, ut quattuorimpera- 
tivos cordibus juvenum incidat, quasi 
litteris aureis in marmore indelebili: 
Crede, ora, audi, confitere! Iterum iterumque 
sedulo studiosis commendandi illiimpe- 


.rativi sunt, ita ut conscientiae suae quasi 


juramenito sanctissimo spondeant, se sal- 
quaituor imperativos semper 
esse observaturos.« I onda sinoda uprav krasno 
amplificira ova četiri imperativa. Samo neke riječi da 
povadim iz te amplifikacije: »Crede! Ne perdas 
fidem, religionem! Qui crediderit et ba- 
ptizatus fuerit, salvuserit; qui vero non 
crediderit, condemnabitur. (Mare. 16, 16.) 
Ergo, aut credes aut in aeternum peribis, 
+2 

tertium non datur, excluditur. — Ora! 
Quotidie saltem aliquantulum. Memorare' 
Dei, et Deus memorabitur tui. Non postulat 
Deus orationes longas,sufficit brevissima, 
sed illa pia. Et si mane surgens nonnisi 
cruce te signaveris, bene erit. Si plus ora- 
veris, Deus tibi retribuet, benedicet tibi. 
— Audi! Scilicet Missam omni die Domi- 
nica festisque praeceptis. En, sex dies 
hebdomadae_ tuo serviunt labori, dies 
septima tuae quieti destinatur,et mediam 
horam solummodo hujus diei Deo offer, 
benefactori tuo maximo, optimo! — Con- 
fitere! Peccata tua scilicet, omni anno 
saltem semel. Corpus lavacri salubris 
indiget, ita et anima tua purgationis. 
»Aut ardere aut confitere“ dicit s. Au- 
gustinus.« 

Molim svu braću naše svećenike, da ova četiri 
imperativa stavljaju uvijek na srce i na dušu i djeci 
i svima ostalim vjernicima. O tome napokon ovisi naše 
vječno duševno spasenje. Tko vjeruje u Boga, tko se 
moli Bogu, tko sluša svetu misu, tko se ispovijeda, 
taj je pravi kršćanin katolik, praktičan katolik, taj 
sigurno ide putem, koji će ga jedamput dovesti k Bogu 
u raj. 

Novi Codex Juris Canonici u pogledu 
vjerske pouke djece izdaje više kanona, što ćemo ih 
ovdje navesti: Can. 1329. Proprium ac gravis- 
šimum officium, pastorum praesertim 
animarum, est catecheticam populi chri- 

stiani institutionem curare. — Can. 1330. 
Debet parochug: 1% Statis temporibus, 
continenti per plures dies institutione, 
pueros ad sacramenta poenitentiae et. 
confirmationis rite suscipienda singulis 
annis praeparare; 2% Peculiari omnino 
studio, praesertim, si nihil obsit, Quadra. 
gesimae tempore, pueros sic instituere 
ut sancte Saneta primum dealtari libent. 
— Can. 1331. Praeter puerorum instituti- 
onem de qua in can. 1330, parochus non 
omittatpueros, qui primam communionem 
recenter receperint, uberius ac perfec- 
tius catechismo excolere. — Gan. 138383. 8 1. 
Parochus in religiosa puerorum institu- 
tione potest, imo, si legitime sit impe- 
ditus, debetoperam adhibere clericorum, 
in paroeciae territorio degentium, aut 
etiam, si necesse sit, piorum laicorum, 
potissimum illorum qui in pium sodali- 
tium doctrinae christianae aliudve simile in 
paroecia erectum adscripti sint $2 Pres- 
byteri aliique clerici, nullo legitimoim- 
pedimento detenti, proprio parocho in 
hoc sanctissimo opere adjutores sunto, 
etiam sub poenisabOrdinarioinfligendis. 

Iz ovih kanona vidi se jasno, koliku važnost 
stavlja sveta Crkva u vjersku pouku djece. Na biskup- 
skoj konferenciji, što se održala u Zagrebu od 18. 
do 19. travnja 1920., zaključeno je, da svaki biskup u 
svojoj biskupiji uvede bratovštinu za kršćan- 

ski nauk, koju spominje navedeni can. 1383. Za našu 
nadbiskupiju uvest će se ova važna bratovština na III. 
dekanskoj konferenciji, koju sam sazvao za 19. svibnja 
0. & u Sarajevo. Ovu bratovštinu upravo nalaže 
can. 711. 8 2: Gurent locorum Ordinarii, ut 
in qualibet paroecia instituantur c0n- 
fraternitates sanctissimi Sacramenti, ac 
doctrinae christianae; quae, legitime erectae, 
ipso jure aggregatae sunt eisdem Archi- 
confraternitatibus in Urbe a Cardinali 
Urbis Vicario erectis. 

Iz svega, što eto navedosmo, možemo napokon 
zaključiti ovo: Dušobrižnik, koji zanemaruje vjersku 
pouku djece, baca dušu svoju u vječnu propast, i to 
nesamo stoga, što zanemaruje jednu od svojih najbit- 
nijih i najsvetijih dužnosti, već i stoga, jer postaje tako 
krivac svih onih bezakonja i svetogrđa, što nastaju iz 
njegove kažnjive nemarnosti. Taj će jadni dušobrižnik 
sto puta i hiljadu puta podijeliti svete sakramente 
onima, koji nijesu dostojni da ih prime. A to je izvor 
tolikim svetogrđima, što se počinjaju u Crkvi Božjoj. 
Kršćanin, ako hoće da se izmiri s Bogom i da imadne 
dijela u otajstvima Božje ljubavi, mora znati poglavite 
istine naše svete vjere. Tko ih ne zna, pa bio on ne 
znam tko, lišen je svakog dobročinstva svetih sakra- 
menaia, lišen je i izmirenja s Bogom. Ima li šta pogi- 
beljnije i žalosnije od stanja, u kojem se nalazi jedan 
dušobrižnik, koji zanemaruje pouku kršćanskog nauka, 
dapače i u svetoj ispovijedi neće da se uvjeri, da li 
su njegovi pokornici dovoljno poučeni u glavnim vjer- 
skim istinama? Koliko je tu svetogrđa! A sva ta sveto- 

grđa padaju na dušu toga dušobrižnika, ili bolje da 
kažemo, toga najamnika stada Kristova, »koji nije pastir, 
kojemu nijesu ovce svoje«, kako reče naš Spasitelj. 
(Iv. 10, 12) Teško tomu najamniku, koji ne mari za 
ovce, koji ne odgaja i ne poučava u vjeri sebi povje- 
rena stada Kristova, i koji, bez srca za stado Kristovo, 
ne može nikako da kaže sa svetim Pavlom apostolom 
svojim kršćanima: »Itaque, fratres mei caris- 
simi et desideratissimi, gaudium meum 
et corona mea, sic state in Domino, caris- 
simil!« Mnogi takav najamnik misli, a i veli, da je 
njemu izučenom bogoslovu ispod časti spustiti se do 
nejake dječice, pa oko nje nastojati i poučavati je u 
malom katekizmu i biblijskoj povjesti. Vidjet ćemo 
odmah, kako je ta ohola sentimentalnost i ružna i 
lažna. Nije nimalo dostojna jednog svećenika Kristova, 
jednog oca duhovnoga. 


Ili. Najdostojnije jednog svećenika. 


Bez ikakva otezanja odmah ćemo ustvrditi, da je 
najdostojnije, najčasnije, najutješnije, najprivlačnije i kod 
Boga najzaslužnije djelo, što ga jedan svećenik može 
da učini, pouka djece u vjeri. To je djelo najdostojnije 
jednoga svećenika Božjeg. To je djelo najčasnije i za 
najstarijeg i najučenijeg svećenika. Učeni kancelar pa- 
riskog univerziteta, slavni Ivan Gerson, pod svoje 


stare dane poučavao je malu djecu u katekizmu. Neki 


su se tomu čudili, a Gerson im je odgovorio: »O0 bone 
Jesu, quis ultra post te verecundabitur 
humilis esse ad parvulos!... Nescio pror- 
sus, si quidquam majus esse potest, quam 

tales parvulorum animas quasi plantare 
aut rigare, ut eis det incrementum Chri- 
stus.« (Tract. de Parv. trahend. ad Christ, in prol) 
Djeca su ponajdraže blago Isusovo. On, Bog, poklonio 
je djeci svoju toliku ljubav i brigu. Pa je li onda za 
nas učenike Isusove nečasno, ako se spustimo do toga 
najdražeg blaga Isusova, do te najljepše svetinje i cr- 
kvene i domovinske ? Sveti Pavao, taj upravo božanstveni 
čovjek, »koji je bio odnesen do trećega neba, gdje je 
čuo neiskazane riječi, kojih čovjeku nije slobodno go- 
voriti« (2. Cor. 12, 4.), taj veliki sveti Pavao nije držao, 
da mu je ispod časti vjernike »kao malu djecu u Kristu 
mlijekom napajati.« (1. Cor. 8, 1. 2.). A mi, koji nijesmo 
baš ni po čem, ni po krepostima, ni po znanju, ni po 
talentima dorasli Apostolu naroda, mi da smatramo 
ispod svoje časti posvetiti svoju brigu i svoje vrijeme 
vjerskoj pouci djece! Bila bi to uistinu prava ludost. 

Koliki i kako slavni muževi i geniji bili su u Crkvi 
Božjoj jedan Origen, jedan Ćiril Jerusalemski, jedan 
Bazilij, jedan Jeronim, jedan Ambrozij, jedan Augustin, 
jedan papa Grgur Veliki, pa onda Alkuin, Ivan Gerson, 


P. Kanizij, Filip Neri, Josip Kalasancij, Karlo Boro- _ 


mejski, Franjo Saleski, Petar Fourier, de la Salle, Sailer, 
Jais, Wittmann, Hirscher, Dupanloup i toliki još drugi, 
a svi su ovi veliki duhovi čovječanstva smatrali vjersku 
pouku djece uzvišenom i veoma časnom službom. Oni 
su bili presretni, kad su mogli poslužiti ovim mladim 
dušama, koje je naš Gospodin toliko pazio i volio. Sveti 
Augustin veli o sebi: »Mecum ago sedulo, ut 
huic exhihendo ministerio (se. catechizandi) 
non desim.« (De cat. rud. e. 2.) A sveti Jeronim 

ovako piše pobožnoj udovici Laeti, koja je imala malu 
kćerku Paulu, posvećenu djevičanstvu: »Ipse, si Pau- 
lam miseris, et magistrum me, et nutricium 
spondeo. Gestabo humeris, balbutientia 
senex verba formabo, multo gloriosior 
mundi philosopho, qui non regem Mace- 
donum, Babylonio periturum veneno, sed 
ancillam et sponsam Christi erudiam, 
regnis coelestibus offerendam.« (Epist. ad 
Laetam.) Tako piše veliki Jeronim u vrijeme, kad je u 
svijetu vladala naduta taština takozvanih velikih duhova. 
i sveli Grgur Veliki, makar zaposlen brižnom 
upravom cijele Črkve Božje, našao je ipak još vremena 
za pouku mladih klerika svoje Crkve, pa ih je učio 
pjevati, ceremonije u crkvi lijepo obavljati i sve drugo, 
što je bilo na sve veću slavu Veličanstva Božjega. (In 
ejus vita.) Sveti Karlo Boromejski bio je čovjek 
slavna koljena; nećak papin i sigurno dostojan, da i sim 
postane papom. Pa ipak i njemu nije bilo ispod časti 
poučavati malu djecu u temeljnim istinama naše vjere. 

Osrednje, naduvene glave čude se, pa se i narugaju, 
kad vide ljude učenjake i velikane, da se bave vjerskim 
odgojem djece. Šta bi im čovjek kazao, ovim sitnim 
epigonima modernih proroka?  Kažimo im, da prve 
godine ljudskoga života zaslužuju svaku brigu jednog 
dobra i plemenita čovjeka! Kažimo im, da vjerske za- 
sade, što ih našoj djeci sadimo u srce, može doduše 
strast oslabiti, ali one ge opet i probude, čim se strast 
prilikama i godinama stiša ! Kažimo im, da dragocjeno 
sjeme, što ga sijemo u mlade duše, može neko vrijeme 


ostati bez ploda u duši, ali dođe vrijeme, i ono donese 

stostruki plod, donese istinu duhu, mir duši i sreću srcu! 
Kažimo im i to, da je vjerski odgoj djece najdostojnije 
djelo jednog svećenika, djelo, što kao nikoje drugo koristi 
vjerii državi: vjeri, jer vjeroučitelj nauk vjere djeci pred- 
laže, razvija i na srce stavlja; državi, jer vjeroučitelj nau- 
kom vjere ulijeva u srce djeci nježno poštovanje prema 
svojim roditeljima, dužno podvrgavanje svojim starješina- 
ma, milu susretljivost prema sebi jednakima, srdačnu do- 
brotu prema onima, koji su niže stali! Kažimo im, što 
je ono jedamput kazao učeni biskup Dupanloup, 
da je odgoj djece »umjetnost činiti ljude« 
— »Peducation, est Part de faire des 
hommes« — drugim riječima, da je nastavak djela 
božanskog u onom, što je najplemenitije, to jest, u 
stvaranju duše! Kažimo im, da je ta umjetnost nad 
umjetnostima — »Part des arts« — kako je rekao 
pobožni kardinal Goossens, sigurno časna i za naj- 
mudrije glave ovoga svijeta! Kažimo im napokon i ono, 
što je rekao stari pjesnik Juvenal: »Maxima 
debetur puero reverentia«< Treba djetetu 
upravo čast iskazivati. Djetetu, kojemu je posvetio Sin 
Božji između ostalih i ove božanske riječi: »Videte 
ne contemnatis unum ex his pusiliis! Qui 
susceperit unum parvulum talem in no- 
mine meo, me suscipit. Qui autem scan- 
dalizaverit unum de pusillis istis, qui in 
me credunt, expedit ei ut suspendatur 
mola asinaria in collo ejus, et demer- 
gatur in profundum maris.« (Matt. 18, 5. 6. 10.) 
To su svakako jake i odlučne riječi. Pa kažimo im još 


napokon u sav glas i to, da nije nikakva sramota imati: 
srce nalik na Presv. Srce božanskoga Prijatelja malenih! 

I neka nam nitko ne kaže, da se javnim propovi- 
jedima može uspješnije raditi za spasenje duša. Propo- 
vijedima javnim i lijepim možda ćeš izaći na veći glas 
pred svijetom, ali jedva ćeš od njih imati boljega ploda. 
Pa zar nije sigurnije zapriječiti zlo, negoli ga liječiti ?' 
1 zar više ne olakšava sebi posao onaj, koji mladeži 
otvara put u život, negoli onaj, koji nastoji grješnike 


. odvratiti s puta nepravednosti? Ah, koliki ne bi bili 


možda nikad zalutali, da ih se je u ranom djetinjstvu 
naučilo jaram Gospodnji nositi, zapovijedi Božje obdr- 
žavati, putem kršćanskih kreposti ići! Sto puta sretan i 
blažen onaj svećenik, koji, dirnut ovim svetim istinama, . 
što mu ih evo iznosim pred svećeničku dušu, zavapije 
kao ono učeni Gerson: »O dobri Isuse! Iza kako si 
se Ti toliko i tako milostivo zauzimao za malenu diecu,. 
tko da se sad stidi zaći među djecu, pa joj pokazivati 
i ravnati put nevinosti i voditi je k vječnomu spasenju!. 
Tko će se sad dati zavesti od nadute oholosti, pa 
prezirati slaboću ovih malenih i zanemarivati njihovo: 
neznanje i rugati se njihovoj jednostavnosti, iza kako si 
Ti, koji si u sve vijekove hvaljen i slavljen Bog, spustio 
se do ove dječice, pa joj bio tako dobrostiv i blag, pa: 
je grlio i u svoje presvete ruke uzimao!« 

Ali zašto i pomišljati na nekakvo spuštanje i 
poniženje, kad govorimo o djeci? Zar nijesu djeca 
najnedužniji dio stada Kristova? Pa zar joj onda ne 
pripada sva naša briga i sva naša uprav očinska i mate- 
rinska ljubav? U drugom našem djelovanju imamo posla. 
i puno puta toliko uzaludnih muka sa ljudima grješni- 


= 


cima. A kad nastojimo oko djece, onda radimo za nevine 


duše, i to gotovo uvijek sa dobrim uspjehom. Tamo 


imamo posla s otrovnim ranama, pa nam se je i bojati, 
da se sami ne otrujemo, i to'baš onda, kad gledamo 
da ove rane očistimo i iscijelimo. Ovdje kod djece 
možemo samo dobiti i bolji i savršeniji postati. Tamo 
silazimo u dubinu svakojake pokvarenosti i nevolje. 
Ovdje odgovara sve našemu svetom i uzvišenom zvanju. 
Ništa na svijetu nije tako veliko, tako uzvišeno i divno 
kao sveta nevinost. A u ovim nježnim djetinjim dušama 
nalazimo dragocjeno blago prve milosti svetoga Krštenja, 
što ga one još imaju, a mi smo ga po nesreći već 
izgubili. Mi javno častimo svece, koji su bili izgubili 
ovu milost, ali su je opet zadobili svetom pokorom. Pa 
zašto ne bismo častili ovu malenu djecu, koja još imaju 
taj božanski dar pravednosti i svetosti? 

Između svih naših svećeničkih djela vjerska je 
pouka djece svakako najutješnije i najprivlačnije djelo. 
Djeca su najčistiji dio stada Kristova, dakle dio, koji 


nam mora biti najdraži. Mi djecu moramo gledati s 


nekim poštovanjem, kao svete hramove, gdje svoj prijesto 
ima samo Veličanstvo Božje. Otrovni dah sotonin još 
se nije dotaknuo ovih hramova Božjih. Djeca su drago- 
cjeno povjereno blago, koje mi moramo kao oči u glavi 
paziti i čuvati. Ništa ne smijemo propustiti, da ujedi- 
nimo. s Isusom i s njegovom službom ovaj ponajdraži 
dio njegova stada. Treba da se u tom nastojanju ugle- 
damo u izgled dvojice velikih muževa novijeg vremena, 
u izgled svetoga Vincencija Fererija i svetoga 
Karla Boromejskoga. Ova dva sveca najvoljela 
su biti među djecom, pa je poučavati u kršćanskom 


— 29 — 


nauku. Učili su djecu lijepo se prekrstiti, moliti Očenaš, 
Zdravomariju, Vjerovanje, Deset zapovijedi Božjih i 
druge još molitve i istine naše vjere. Sveta vjera pred- 
stavljala je njima ovu djecu kao kakve masline, što su 
rasle pod njihovom njegom, da jedamput donesu vječ- 
nosti dostojne plodove. Oni su mislili, kad su ove mlade 
stabljike njegovali, da čine ono, što je Bogu najmilije, 
a Crkvi najkorisnije. Oni su se upravo žurili, da zasiju 
dobro sjeme u ovu još novu i čistu zemlju, koja je 
istom bila natopljena krvlju Isusovom. Znali su, da 
kreposti, što se zarana usade u djetinja srca, dugo 
odolijevaju buri i nevremenu, pa su sadili u ta mlada 
srca sve lijepe vrline i sklonosti, i uživali, kad bi oko 
njih onda radili, pa i znojili se i mučili se. Oni su 
gledali odmah u početku zagušiti opakost, pa su djecu 
učili, da svaku klicu strasti odmah iščupaju, čim se 
pojavi. I tako oni nijesu upadali u tešku potrebu kakvih 
oštrijih kazna i jačih sredstava, da poprave i u red 
stave djecu. 

Napokon vjerska pouka djece djelo je i Bogu naj- 
milije i onomu, koji ga čini, najzaslužnije. Može li 
Božanskomu Srcu biti šta ugodnije i draže od onoga 
djela, kojim učimo djecu ljubiti i štovati Boga, pa tako 
ići prema uzvišenom cilju, za koji smo svi sivoreni? 
Može li našemu Spasitelju biti šta ugodnije i draže od 
onoga djela, kojim se privode k njemu djeca, koju je 
on uvijek tako nježno ljubio? Sveti Leon papa ovako 
govori o toj ljubavi: »Isus ljubi nježnu djetinju dobu, 
koju je htio u svojoj osobi posvetiti, kad je došao na 
ovaj svijet kao malo i nejako dijete. Isus ljubi djetinj- 
stvo kao izgled poniznosti, kao pravilo nevinosti, kao: 

primjer blagosti. Isus ljubi djecu, koju meće starijim 
ljudima za izgled. Isus skreće staračku dobu k jedno- 
stavnosti ove djece. lsus uzima djecu kao primjer 
svima onima, koje određuje za Kraljevstvo nebesko.« 
(Serm. 1. in Epiph.) Šta možemo dakle našemu Spasitelju 
učiniti ugodnije od toga, da vjerskom poukom učimo 
djecu, kako će Isusa što većma upoznati, ljubiti i štovati? 

I kolika korist proistječe svećeniku iz ove vjerske 
pouke! On i sam sebe usavršava u vjeri, kad poučava 
djecu u vjeri. On i sam sebe hrani onim hljebom, što 
ga lomi i pruža djeci. »Doctrina ejus, qui alios 
alit, ipsius quoque cibus est« kaže sveti 
Grgur Nazianski. (Orat. 2. in Pasch.) Vjerskom 


poukom sve se više ukorenjuje i sama vjera svećeni- 


kova, sve se više utvrđuju i njegove kreposti, »sve 
jasnije postaje pred njegovim očima« (2. Cor. 8, 18.), 
dok napokon svojom revnošću i svojim zaslugama ne 
uniđe u slavu, da na sve vijeke gleda lice Boga i Stvo- 
ritelja svojega. To je plaća, koju je Duh Sveti obećao 
svima onima, koji poučavaju druge u pravednosti: oni 
će napokon zasjati kao zvijezde u sve vijekove. »Qui 
ad justitiam erudiunt multos, fulgebunt 
«quasi stellae in perpetuas aeternitates.« 
(Dan. 12, 3.) 

Ali kao kod svakog posla, tako i kod vjerskog 
odgoja djece, kod ovoga i još više, zaludu je začina, 
kad nije načina. Nije dosta htjeti, valja još i umjeti. 
Valja i poći stopama božanskoga Prijatelja malenih, 
koji je kao nitko drugi umio privući k sebi djetinja 
srca. (Marc. 10, 13. ss.) Ova je dušobrižnička umjetnost 
napokon umekšala i tvrdo srce Augustinovo.. On sam 

u svojim »Ispovijestima« veli: »E u m (Ambrosium) 
amare coepi, non tamquam doctorem veri, 
sed tamquam hominem benignum in me.« 
(Lib. Conf.) 


IV. Kako ćemo uspješno odgajati djecu ? 


Ovdje ćemo na oči uzeti ovo četvero: prvo, sam 
predmet vjerske pouke, što je dajemo djeci; drugo, 
način, kako ćemo davati djeci vjersku pouku; treće, 
kako ćemo pri tom postupati s djecom; četvrto, vlasti- 
tosti i kreposti onoga, koji poučava djecu u vjeri. 

Djecu moramo poučavati u poglavitim istinama i 
otajstvima svete vjere; u zapovijedima Božjim i crkve- 
nim; u sakramentima, osobito u onim, što su potre- 
bitija i primaju se češće, kao Krštenje, Pokora i Pre- 
sveta Euharistija; zatim u načinu služiti i moliti se 


Bogu; onda u bogoslovskim krepostima, što ih moraju 


djeca više puta probuditi u sebi, i u svima drugim 
krepostima, što ih moraju djeca vršiti. Osobito treba 
djeci staviti na srce što veću odvratnost od grijeha, 
pa je upoznati sa sredstvima, kojima se moraju poslu- 
žiti, da se oslobode od grijeha, ako su po nesreći pali 
u grijeh. | uvijek treba djeci na srce stavljati strah 
Božji i posluh svojim roditeljima. Nalaže to izrijekom 
sveti sabor tridentski: »Obedientiam erga Deum 
et parentes diligenter_ ab iis, ad quos 
spectabit, doceri curabunt« (episcopi). (Sess. 
24. de Reform. e. 4) 

A ovo sve treba djeci kazivati puno puta, a naći- 
nom posve lakim i jednostavnim. Sveti Bonaventura 
hoće, da dušobrižnik svoje vjerske pouke izlaže uvijek 

posve lako i jednostavno. Sveti Jeronim kaže, da 
jednostavna riječ ide k srcu, dok riječ kićena i visoka 
samo površno dirne srce, samo ušima godi. Pa stoga, 
braćo svećenici, spustismo se uvijek do djece i do 
njihova shvatanja, kad je poučavamo u kršćanskom 
nauku! Ne govorimo nikada preko njihovih glava! Svaka 
riječ djeci neka vam bude jednostavna i posve razu- 
mljiva. Ako šta kažemo, što možda ne razumiju, odmah 
im to protumačimo! Postanimo maleni s malenima, 
samo da ih predobijemo za Isusa! »Facti sumus 
parvuli in medio vestrum, veli sveti apostol 
Pavao. (1. Thessal. 2, 7.) 

Prema djeci bit ćemo uvijek ustrpljivi i 
blagi: ustrpljivi, da njihove mane, pogrješke i strasti 
malo po malo iskoriienimo; blagi, da ih k sebi privu- 
čemo. Sveti Pavao traži od svih dušobrižnika, da pou- 
čavaju svoje vjernike u duhu blagosti: »Si prae- 
ocupatus fuerit homo in aliquo delicto, 
vos, qui spirituales estis, hujusmodi in- 
struite in spiritu lenitatis, considerans 
teipsum, ne et tu tenteris.« (Gal 6, 1.) Ima 
jedan ključ, koji otključava malne sva ljudska srca, a 


sigurno srca djetinja. Taj je ključ sveta ljubav. 


svećenička. Ova ljubav stiče svećeniku poštovanje 
i povjerenje u djece. Ova ljubav diže samo ugled sveće- 
nikov. Ova ljubav najboljije recept, da svećenik privuče 
k sebi osobito srca djetinja. Pa zato neka dušobrižnik 
i izvan škole ima uvijek na oku svoje malene. Prijazan 
pozdrav djetetu, što se igra pred kućom, može biti 
sjeme ponajljepšemu plodu. Najučtiviji pozdrav kojemu 
uvaženom gospodinu ili kojoj uglednoj gospoji može 

biti samo jedno ništa. A mili, prijazni pristup kojemu 
djetetu može biti klica najljepšoj kršćanskoj kreposti 
u duši djetinjoj. Za dobrostivu srdačnost imaju djeca 
fini tanak osjećaj, kao i za onu lakrdiju, iz koje pro- 
viruje žalac. ironije. Ova pada na djetinje srce uvijek 
kao mraz, kao led. 

A ljubav, o kojoj govorimo, nije nipošto ni slaba 
ni sentimentalna, kako to kojiput znadu prišiti neki 
zlovoljnici. Ova ljubav proizlazi iz pravoga kršćanskog 
duha, pa ima u sebi i prave ozbiljnosti, ozbiljnosti, 
koja nije ni ljuta, ni oštra, ni odbojna. Ova ljubav 
svećenička usko je skopčana s pravim ugledom sveće- 
ničkim, kojemu su djeca i odana i poslušna. Naprotiv, 
pane li svećenik odgojitelj u ljute, oštre i uvredljive 
riječi. onda je sve njegovo ponašanje kao mraz, što 
u noći pane na imlad i nježan cvijet. Isto tako puno 
se slabi ugled odgojiteljev u očima djece čestim i 
neumjesnim pošalicama. Djeca su svakako odanija onom 
svećeniku, na kojemu se svagda u svemu vidi ona lijepa 
svećenička gravitas i honestas. I djetinje je oko 
oštro oko. Ono sve opaža na svećeniku. Dobro pazi 
dijete i na govor i na haljine i na kretnje i na cijelo 
ponašanje svećenikovo. Svećenik mora biti oprezniji 
pred malenima nego pred većima. 

Svećenici odgojitelji malenih! Ljubite, ljubite djecu 
sebi povjerenu! Ljubav će vas u sve uputiti Amor 
docet omnia. Ama, et fac quod vis! Sva napo- 
kon umjetnost odgoja stoji u ljubavi. I ja opet i opet 
opetujem sa velikim kršćanskim odgojiteljem biskupom 
Dupanloupom: >0 vi svi, koji radite na sve- 
tom djelu vjerskog odgoja djece, ljubite, 

ljubite djecu! Ja ovdje govorim o pravoj, 
prosvijetljenoj, dubokoj ljubavi, o pastir- 
skoj, očinskoj ljubavi. Ova je sve i može 
sve.“ Na ovu ljubav upućuje nas i sveti apostol Pavao, 
kad nam ono veli: Držite se ljubavil« (1. Cor. 14, 
1.) Na ovu presvetu ljubav misli isti Apostol, kad upravo 
do neba slavi i uznosi ljubav ovako: 

»Ako bih jezike ljudske i anđelske go- 
vorio, a ljubavi ne bih imao, bio bih kao 
mjed,koja zveči,ili praporac, koji zvekeće. 
Iako bih imao proroštvo i znao sve tajne 
i svu znanost, i ako bih imao svu vjeru, 
tako da bih gore premještao, a ljubavi ne 
bih imao, ništa ne bih bio.I ako bih razdao 
za hranu siromasima sav imutak svoj,i ako 
bih predao tijelo svoje, da se sažežem, a 
ljubavi ne bih imao, ništa mi ne bi kori- 
stilo Ljubav je strpljiva, milokrvna je; 
ljubav ne zavidi, ne radi bahato, ne nadima 
se, ne hlepi za čašću, ne traži svoje, ne 
kid se, ne mislio zlu, ne raduje se beza- 
konju,a raduje se istini; sve snosi, sve vj e- 
ruje, svemu se nada, sve trpi. Ljubav nikad 
ne prestaje, ako i proroštva nestanu, ako 
i jezici prestanu, ako i znanost propane.« 
"Tako sveti Pavao o kršćanskoj ljubavi. > 

Imam jednog prijatelja svetovnjaka, koji je ovaj 
Pavlov panegirik kršćanskoj ljubavi ispisao na listić 
svojega malog molitvenika, pa ga tako uvijek nosi sa 
sobom i pročita ga svakidan ujutro i navečer. Brate 
svećeniče! >Et tu fac similiter!« (Luc. 10. 37.) 

Pomisli samo pri svakom svome djelu na ovu božansku 
ljubav! Puno će ti to koristiti. 

Dolazi mi ovdje na pamet i jedan lijep primjer, 
što ga biskup Dupanloup pripovijeda u jednoj svojoj 
okružnici. Zabilježit ću ga ovdje, da se vidi, na što 
sve dođe sveta kršćanska i dušobrižnička ljubav, o 


kojoj govorimo. 


»Divan primjer,« veli biskup Dupanloup, »što me 
je dirnuo do u dno duše! Na svojoj pastirskoj vizitaciji 
namjerio sam se slučajno na jednog dobra svećenika 
odgojitelja malenih. On je pod pazuhom nosio svoj 
brevijar, što ga je malo prije u vrtu molio. Ja u raz- 
govoru s njim uzeh mu ispod pazuha brevijar i, ne 
znajući sim zašto, stadoh ga listati. Upade mi u oči 
listić, na kojem su bila sitno ispisana mnoga imena 
moglo ih je biti jedno 100. ,Šta Vam je ovo?“ upitah 
svećenika. On mi odgovori odmah: ,,To su imena djece, 


.kojoj sam podijelio prvu svetu. pričest. Ja ih uvijek 


nosim u brevijaru, i svakidan ih prije svete mise pro- 
čitam pred Presvetim“ Kad mi je to rekao svećenik 
posve jednostavno, naivno kao dijete, moje su se oči 
suzama orosile, i u sebi sam pomislio: ,Bože, kako je 


dobar ovaj svećenik!“« 


I onda odmah pobožni biskup Dupanloup dovikuje 
svima svojim svećenicima: »Gospodo, činite i vi isto! 


Pročitajte često imena svoje drage djece; pročitajte i 
.preporučite ih često Isusu! Pročitajte ih i bdijte nad 
- njima, da vam nijedno ne ispane iz pameti, i da nikad 


ne zaboravite, što možete i morate činiti za njihovo 
vječno spasenje! Tako ljubite malene! Kao onaj dobri 


: svećenik sa listom svojih malenih.« 

Ova od velikog Pavla tako proslavljena ljubav 
temelj je vjerskom odgoju djece. Takovu ljubav mora da 
ima svećenik odgojitelj malenih. I očinsku i materinsku 
ljubav. >Budite ocil!« dovikuje biskup Dupanloup 
dušobrižnicima i vjeroučiteljima. »- Non paedagogus, 
sed pater!« I onda nastavlja Dupanloup: »Ali to 
nije dosta. Budite i majke! Morate biti 
slični majci: fovens filios suos.« Neka djeca 
uprav osjećaju, da im je svećenik i otac i majka. I 
Dupanloup navodi za to ovaj primjer: »Poznam dijete, 
što je bilo za Boga osvojeno dobrotom svojih odgojitelja 
svećenika u jednom zavodu. Ovdje nas, piše taj dječak 
svojoj majci, ,naši odgojitelji jako vole,i paze. Kad 
mene gdje susretnu, reknu mi: Kako je, Eduarde? Oni 
se u rekreaciji razgovaraju s nama. Oni se uvijek puno: 
“zanimaju za nas. Oni se i igraju s nama. Oni su nam 
uvijek tako dobri/« | ' 

Braćo! Šta bi sav vjerski odgoj koristio, kad se 
ne bi imalo ljubavi prema onima, koje se odgaja? Sve 
bi to bilo »kao mjed, koja zveči, ili praporac, koji 
zvekeće«. Onda naši gojenci ne bi pazili na ono, što 
im se govori tako preko srca, tako nestrpljivo, tako 


hladno, srdito, pa i bahato. 1 muka je najveća uprav- 


- ljati i odgajati djecu silom, strahom i šakom. A nije 
teško srcem i blagošću. Treba stoga pristupati djeci 
našoj i s pohvalom i s lijepim obećanjima i s malim 
nagradama, kojiput i s očinskim milovanjem. Spome- 
nimo se i opet, s kojom i s kakvom je dobrotom pri- 
stupao naš Gospodin Isus malenima! On je milo mećao 
na njih svoje božanske ruke. On ih je grlio. On ih je 
kao otac, kao mati, kao Spasitelj blagosivao. To je 

naš pravi, božanski izgled. I samo zlo srce može šta 
primijetiti protiv ove ljubavi i blagosti Isusove. 

Zašto u nekim našim župama i kućama vjerski 
odgoj djece ima tako malo dobra uspjeha? Zašto je u 
nekim mjestima tako teško prikupiti djecu na vjeronauk? 
Zašto nam tolika djeca i podivljala i osorna i surova? 
Zašto mnoga sve dršću pred svećenikom i vjeronaukom? 
Braćo! Potražimo tomu razlog i u našem postupanju, 


kad smo među djecom! Mnogi svećenik samo muči: 


djecu, kad je poučava u vjeri. Mjesto da ispriča dijete, 
kad u čem pogriješi, on ga samo jednako straši, kori, 
pa ga odmah i oštro kazni. Možda ga još i nemilice 
udara. Zar se tako privode djeca k Isusu i k vječnoj 


ljubavi njegova Božanskog Srca? »Videte vocati-: 


onem vestram, fratres!« (1. Cor. I, 26.) 

oIstakli smo već gore, da djetetu treba i neko 
poštovanje iskazivati, poštovanje pred onom časti 
i pred onim klicama veličine, što se krije u djetetu. 
Ako se dijete.s nekim poštovanjem susreće, i ono će 
početi samo sebe štovati. I dijete neće nikada zaboraviti 
onih odgojitelja, koji su mu iskazali kakovu čast. Pomišljat 
će uvijek na njih samo zahvalnim srcem. 

Treba još svećeniku odgojitelju i neka instruktivna 
vještina u poučavanju vjerskih istina. On će sve 
učiniti, da prisvoji sebi tu svetu vještinu što većom 
marljivošću i što revnijom pripravom. I opet ljubav 
prema djeci oduševit će ga za ovaj apostolski trud i 
rad. A pri tom će upoznati živu istinu one Augustinove: 
»Ubi amatur, non laboratur; aut si labo- 
ratur, labor amatur.« Ovim trudom i radom neka 
se ispuni onaj lijepi savjet staroga Quintiliana: 

»Non utintelligere possit, ged ne omnino 
non intelligere non possit, curandum. 
(Quint. 8, 2,) »Bila je prava milina,« kaže jedan živo- 
topisac svetoga Franje Saleskoga, »slušati, kako Franjo 
predaje djeci poglavite istine naše vjere. Slike? primjeri, 
prispodobe uprav su tekle iz njegovih usta.« Treba 
dakle vješto i prirodno osvojiti razum, pamet i srce 
djeteta, pa onda to sve nahraniti istinom i svijetlom 
Božjim. : 

A treba da je svećenik odgojitelj i pun žive, 
duboke, solidne i uzvišene vjere. Treba da je sim 
sav proniknut onim svetim istinama, što ih predaje 
djeci. Ako s&m nije prosvijetljen, kako će druge pro- 
svijetliti? Ako s&m nije vjeran, kako će druge učiniti 
vjernima? Vjera rađa vjeru. Vjera svećenika odgojitelja 
jest temelj vjeri djeteta. 

Treba da svećenik odgojitelj dolazi pred svoju 
djecu i s nekim dostojanstvom, koje ipak ne 
odbija, već samo privlači. To mu dostojanstvo podaje 
i njegova reverenda, koju dijete toliko voli vidjeti 
na svećeniku. Oficir bez uniforme ne ide među svoje 
vojnike. Nitko ga onda ne bi pozdravio, nitko ga ne bi 
ni pogledao. 1 nijednom oficiru ne pada na um, da bez 
svoje uniforme ide među vojnike, koje hoće da uvježba 
u ratnim vještinama. Braćo svećenici! Fiat applicatio ! 
Budimo doista ono, što smo! Budimo pravi, ponosni, 
značajni i čitavi svećenici, a ne polovičari samo, ni 
svjetovnjak ni svećenik! Otvoreno ću vam reći: svećenik 
u civilu pred svojim vjernicima, kad im služi koju 
svetu službu, nije čitav i na svome mjestu ni svećenik 

ni čovjek. Pa stoga ovdje quoad habitum clericalem 
statuimus: 


1. Praecipimus, ut sacerdotes in sata 


brando s. Missae sacrificio nec non in 
sacris functionibus obeundis semper ta- 
lari veste utantur. 

2. Optamus, ut sacerdotes restem ta- 
larem induant, quoties oificio aliquo pu- 
blico funguntur, praecipue quoties in 
seholis religionis doctrinam iradunt. 

3. Circa collum omnes gestent collare 
et in capite habeant tousuram, saepius 
renovandam tamquam militiae Christi 


insigne decus. Indigni sunt sacerdotio,. 


qui venerandum hoc illius signum erube- 
scerent. 

Treba svećenik odgojitelj da uvijek svijetli i do- 
brim izgledom djeci. Dobar, svet izgled najbolje 
uvjerava. Longum iter per praecepta, breve 
per exempla, lijepo kaže poslovica. Djeca imaju 
velike oči i dobro vide. Djeca se brzo uvuku-u sve 
tajne života odgojiteljeva. Djeca dobro znadu, da li im 
je vjeroučitelj pobožan, da li moli svoj brevijar i krunicu, 
da li je čovjek dužnosti i revnosti. Pa zato neka bude 
život svećenikov uvijek pravi model djeci. Neka sveće- 
nik ima uvijek na pameti i na srcu riječ svetoga Pavla 
Titu i Timoteju: »Nemo adolescentiam tuam 
contemnat: sed exemplum esto fidelium 
in verbo, in conversatione, in caritate, in 
fide, in castitate.« (1. Tim. 4, 12.) »In omnibus 
teipsum praebe exemplum bonorum ope- 

rum, in doctrina, inintegritate, in gravi- 
tate.« (Tit. 2, 7.) Zaludu svaka riječ svećenikova djeci 
o tom, kako se treba lijepo prekrstiti, kako treba lijepo 
ruke sklopiti kod molitve, kako treba lijepo pokleknuti 
i klečati, zaludu, ako svećenik s&m lijepo se ne krsti i 
lijepo ne sklapa ruke kod molitve i lijepo u crkvi ne 
poklekne i ne kleči. Zaludu opominjati djecu, neka 
budu čedna, a opet čista u odijelu i u svemu svom 
ponašanju, ako se svećenik sam baš ne odlikuje niti 
u čednosti niti u vanjskoj čistoći. Zaludu preporučivati 
djeci krotkost, poniznost, svetu čistoću, milu ozbiljnost 
i sabranost, ako je svećenik s&4m dosta rđavo stao u 
tim svetim krepostima. Zaludu poticati djecu na vjerno 
izvršivanje dužnosti prema Bogu, prema samomu sebi 
“i prema svojemu iskrnjemu, ako svećenik sAm nije 
čovjek dužnosti i ako ne može s nekim svetim ponosom 
kazati djeci ono, što je govorio sveti Pavao svojim 
vjernicima: »Rogo ergo vos, imitatores mei 
estote, sicut et ego Christi!« (1. Cor. 4, 16.) 
Rekao je ono stari Quintilian, da je dobar čovjek u 
govoru vještak: Vir bonus dicendi peritus. Ja 
držim, da se još pravije može reći: Vir bonus do- 
cendi peritus. Čovjek dobar i izgledan dobro 
poučava i odgaja. Rđav čovjek rđavo poučava i odgaja. 

I ne smije svećenik odgojitelj prenatrpavati 
glavu svojim malenima. Ako hoćemo, da nam vjerska 
pouka bude korisna i uspješna, ne smijemo puno 
najedamput kazati i zadavati djeci. »Vjerujte mi,« 
kaže sveti Franjo Saleski, »time, što se djeci 
prenatrpava pamet, ubija joj se pamet. 


Utrnut će se lampica, ako u nju naliješ 

previše ulja« Pa stoga nam i sabor tridentski 
preporučuje u vjerskoj pouci dvoje: kratkoću i 
jednostavnost govora — »cum brevitate et 
facilitate sermonis«. (Sess, 5. cap. 2.) 


A sve će to postići i imati samo onaj svećenik . 


odgojitelj, koji upire uvijek svoje oči u Onoga, koji je 
prvi i najbolji Odgojitelj i: Učitelj. »Neque. qui 
plantat, neque qui rigat est aliquid, sed 
qui incrementum dat Deus.« (1. Cor. 6, 7.) 
svećenik odgojitelj malenih ne smije nikada zaboraviti 
Onoga, od kojega je svaki rast i uspjeh. K Njemu na 
vječnim gorama, na nebesima, ima svećenik, kao homo 
Dei, uvijek podizati svoje oči i svoje srce: »Levavi 
oculos meos in montes, unde veniet aurxi- 
lium mihi.« (Ps. 120, 1.) Svećenik odgojitelj jest 
predstavnik mudrosti i ljubavi Božje, pa mora da je 
uvijek u živom odnosu sa svojim Bogom. On za vjerski 
odgoj djece, za tu umjetnost nad umjetnostima, treba 
uvijek milosti od Boga. A ovu će milost dobiti samo 
svetom molitvom. »Optavi, et datus est 
mihi sensus,«< rekao je najmudriji kralj. (Sap. 7, 7.) 
Djelo vjerskog odgoja neće uspjeti bez osobitoga -bla- 
goslova Božjeg. A samo ljudi molitve dobivaju blagoslov 
Božji. »Šta, vi odgajate djecu, a ne molite se 
Bogu?« upitao je neke odgojitelje biskup Dupanloup. 
»A ja vam evo kažem, rekao je dalje taj veliki 
odgojitelj, »da kod odgoja djece više učini 
pobožnost. i molitva, nego i talenati 
znanje i najveća vještina.« 

Svećenik odgojitelj treba da ljubi djecu, ali da je 
ljubi iz čiste ljubavi k Bogu, to jest, s pravom, srdačnom, 

stalnom, pastirskom, : uzvišenom, svetom, kršćanskom 
ljubavlju. Tako ljubi samo čovjek pobožan. Po- 
božnost daje ono nešto, što djecu privlači i osvaja. 
»Pobožnost« kaže čuveni nadbiskup Fćnćlon, 
»jednostavna je i prijazna prema svima; 
čini sveza sve, da predobije sve za Krista.« 
A nije dosta djecu ljubiti. To napokon nije: ni tako 
teško. Djecu moramo i podnositi: njihove pogrješke, 
njihove neposlušnosti, njihove slabosti, njihove puno puta 
i žalosne prestupke ustrpljivo podnositi. Ima i drugih još 
toliko poteškoća kod odgoja djece. Čovjek često sve učini, 


a sve kao uzalud. Čovjek uprav da izgubi svako ufanje. 


Pa će gai izgubiti, ako nije čovjek molitve. Samo 
čovjek molitve umjet će se snaći u tolikim poteškoćama. 
Samo molitva ima pravo rasvjetljenje. Samo inolitva 
zna za jedno vrelo, iz kojega se crpe čudotvorna voda za 
spasenje besmrtnih duša. Samo molitva daje duši mir, 
svjetlost i snagu. Po molitvi postaje duh bistriji, srce 
mirnije, karakter energičniji i čvršći. I s ovim vla- 
stitostima učinit će svećenik odgojitelj. baš ono, što je 
najspasonosnije i za njegovu dušu i za duše njemu 
povjerene djece. 

Jedamput se ono mladi kralj Salomon ovako molio 
Bogu: »Ego sum puer parvulus, et ignorans egressum 
et introitum meum. Et nunc, Domine Deus, tu regnare 
fecisti servum tuum pro David patre meo. Et servus 
tuus in medio est populi, quem elegisti, populi infiniti. 
Dabis ergo servo tuo cor docile, ut populum tuum 
judicare possit, et discernere inter bonum et malum!« 
(8. Reg. 3, 6.—9.) 

Braćo svećenici odgojitelji malenih! Ovu molitvu 


' izgovarajte i vi Bogu svakidan za djecu, koja su vam 
od Boga povjerena! I neka tu vašu molitvu usliši dobri 


Bog, koji je iz ljubavi k nama postao maleno dijete! 

»Pater noster de coelo dabit spiritum 
bonum petentibus se.« (Luc. 11, 13.) 

>Itaque, fratres mei dilecti, stabiles 
estote etimmobiles, abundantes in opere 
Domini sem per, scientes, quod labor vester 
non est inanis in Domino.« (L Cor. 15, 58.) 

»Deus antem pacis, qui eduxit de 
mortuis Pastorem magnum ovium, in san- 
guine testamenti aeterni, Dominum nostrum 
Jesum Christum, aptet vos in omni bono, 
ut faciatis ejus voluntatem: faciens in 
vobis quod placeat coram se per Jesum 


Christum: cui est gloria in secula secu- 


lorum. Amen. (Hebr. 13, 20. 21.) 


U Sarajevu, na Svijećnicu, dne 2. veljače 1921. 


Wrhhosanske savremene knjižice 


izdaje Dr. Ivan Šarić, biskup. 


1. svezak: Katolici, molimo se! Strana 40. Cijena 
' 2 dinara. (Raspačano.) 
2, > Psallite Domino! Sirana 32. Cijena 
1 dinar. 

3. > Nad grobom trojice velikih hrvatskih 
biskupa. Strana 28. Cijena 1 dinar. 

4 > Kršćanska Obitelj i Posveta Srcu 
Isusovu. Strana 32. Cijena 1 dinar. 

5. > Odgoj djece u obitelji. Strana 40. Cijena 
.2 dinara. 

6. > Svećenik odgojitelj malenih. Strana 48. 
Cijena 2 dinara. 

Narudžbe i s narudžbom novac prima 
Kaptol Vrhbosanski u Sarajevu. 


== Upravo je izašla == 


JUDITA 


epska pjesma u pet pjevanja. 


= Spjevao Iv. Ev. Šarić. = 


Cijena 2 dinara, Narudžbe prima 
Kaptol Vrhbosanski u Sarajevu. 


.. .>Ovako krasan pjesmotvor mora do- 
živjeti drugo izdanje.« (»Hrvatska Obrana« 
br, 35. .0. q.) ; 

Najljepša dosad hrvatska knjiga po 
priznanju svih mjerodavnih sudova jest 


»9POMEN-KNJIGA 
IZ BOSNE“ 


Uređena od Dr. IVANA ŠARIĆA. 
Posvećena BISKUPU STROSMAJERU. 
Veliki 4%; str. 234; izvornih slika 147 ne brojeć 
izvorne inicijale i vinjete, što su izrađene u & 
modernom duhu. Cijena u sjajnim originalnim Š 
koricama sa zlatorezom 30 dinara. f 


Narudžbe se šalju jednostavno Kaptolu Vrh- 
bosanskom u Sarajevu. 


Knjiga se šalje pouzećem. 

Za Posvetu kršćanskih obitelji 
Presv. Srcu Isusovu! 


Slike Presvetoga 
Srca Isusova 


1. Veće slike u bojama 100 komada 
100 dinara; 


2. Manje slike bez boja 400 komada 
100 dinara. 


Šalje odmah Kaptol Vrhbosanski 
u Sarajevu pouzećem. 

FARRAR 
TISKARA ,,BOS. POŠTE 
SARAJEVO. 

